गौतम गंभीर ने शपथ ग्रहण का वीडियो किया शेयर, लिखा- लहू था जो लाल मेरा,अब वो है तिरंगे की लहर'... देखें Video  
गौतम गंभीर ने शेयर किया वीडियो
शपथ ग्रहण का वीडियो किया शेयर
वीडियो को शेयर करने के साथ उन्होंने एक कविता भी लिखी
मैं गौतम गम्भीर, एक भारतीय।
ना करूँ मैं चाँद का वादा,
ना बाँटू तुम को आधा-आधा।
ना जादू की छड़ी, ना कोई चिराग़,
है तो बस इरादों की झड़ी और कुछ कर गुज़रने की आग।
गेरुआ भी मेरा, हरा भी मेरा, ना किसी से बैर,
लहू था जो लाल मेरा,अब वो है तिरंगे की लहर।
मैं गौतम गम्भीर, एक भारतीय। pic.twitter.com/vX4QjdNwgc

गौतम गंभीर (Gautam Gambhir) ने वीडियो शेयर कर लिखा: "मैं गौतम गम्भीर, एक भारतीय. ना करूं मैं चांद का वादा, ना बांटू तुम को आधा-आधा. ना जादू की छड़ी, ना कोई चिराग़, है तो बस इरादों की झड़ी और कुछ कर गुज़रने की आग. गेरुआ भी मेरा, हरा भी मेरा, ना किसी से बैर, लहू था जो लाल मेरा,अब वो है तिरंगे की लहर. मैं गौतम गम्भीर, एक भारतीय." बता दें कि राज्यवार शपथ ग्रहण में दिल्ली की तरफ से सबसे पहले मनोज तिवारी ने शपथ ली. गौतम गंभीर ने इस दौरान इंग्लिश में शपथ ली.

बता दें कि गौतम गंभीर (Gautam Gambhir) ने पूर्वी दिल्ली लोकसभा सीट से बीजेपी (BJP) की टिकट पर चुनाव जीता था. उन्होंने  3,91,222 मतों के भारी अंतर से जीत दर्ज की थी. गौतम गंभीर सामाजिक मुद्दों पर खुलकर अपनी राय रखते हैं. गौतम गंभीर इन दिनों वर्ल्ड कप (World Cup 2019) में कॉमेंट्री करते भी नजर आ रहे हैं. बता दें कि गौतम गंभीर की बेहतरीन पारी के दम पर ही भारत ने श्रीलंका को हराकर 2011 का विश्व कप जीता था.